Bela-Bela

Bela-Bela (kuni 2002. aastani inglise keeles Warmbaths, afrikaani keeles Warmbad) on linn Lõuna-Aafrika Vabariigis Limpopo provintsis Waterbergi ringkonnas, Bela-Bela valla halduskeskus.

Bela-Belas asuvad soojad mineraalveeallikad.History of Warmbaths (Bela-Bela) SA Places

Asula on rajatud 1873. aastal. Omavalitsusliku staatuse sai 1950. aastal ja täielikud linnaõigused 1960. aastal.A history of Bela Bela Show Me

Lõuna-Aafrika Vabariigi 2011. aasta rahvaloenduse andmetel oli Bela-Bela elanikest mustanahalisi aafriklasi 89,11%, valgeid 8,20%, värvilisi 1,68%, India või Aasia päritolu inimesi 0,71% ja teisi 0,29%. Pedi keelt pidas emakeeleks 43,02% inimesi, tsvana keelt 18,10%, tsonga keelt 12,37%, afrikaani keelt 9,37%, sotho keelt 5,65%, inglise keelt 3,93%, ndebele keelt 1,55%, suulu keelt 1,44% ja venda keelt 1,28%.https://census2011.adrianfrith.com/place/981003

Viited

Kategooria:Limpopo provintsi linnad